Príloha č. 2 Výzvy na predkladanie ponúk

**Špecifikácia predmetu zákazky**

**Názov zákazky:**

**SPŠ J. Murgaša Banská Bystrica – zateplenie strechy a výmena vonkajších otvorových konštrukcií**

**Druh zákazky**: Zákazka na uskutočnenie stavebných prác

**Opis predmetu zákazky:**

Predmetom zákazky je uskutočnenie stavebných prác na Strednej priemyselnej škole Jozefa Murgaša, pričom sa jedná o rekonštrukciu strechy a výmenu vonkajších otvorových konštrukcií.

Predmetom zateplenia strechy je demontáž jestvujúcej skladby strešného plášťa až na úroveň parozábrany, vysušenie strechy, zhotovenie novej penetračnej vrzstvy, zhotovenie novej parozábrany, zhotovenie novej tepelnej izolácie, ktorá bude spĺňať aktuálne normy a legislatívu. Ďalej sú predmetom všetky s tým súvisiace práce, napr. rekonštrukcia a osadenie strešných vpustí, ventilačných hlavíc, rekonštrukcia atiky, montáž nadstrešných konštrukcií, demontáž a montáž oplechovania, rekonštrukcia bleskozvodu so súvisiacimi revíziami.

Zároveň je predmetom zákazky výmena 3 exteriérových dvier.

Podrobná dokumentácia objektu záujmu ako aj výkaz výmer pre nacenenie bude súčasťou podkladov pre verejné obstarávanie. Súčasťou stavebných prác bude aj likvidácia prípadných odpadov vzniknutých počas výstavby, je nutné sa riadiť zákonom o odpadoch č. 79/2015 Z. z. Nové konštrukcie musia spĺňať požiadavku STN 730540-2/Z1+Z2.

Prílohy špecifikácie predmetu zákazky: Situácia dotknutého objektu

Predpokladaná lehota výstavby: do 120 kalendárnych dní odo dňa prevzatia miesta realizácie diela zhotoviteľom.

Konkrétne podmienky budú upravené v zmluve o dielo.

**Uchádzači musia všetky uvedené skutočnosti zohľadniť pri príprave svojej ponuky. Cenovú ponuku je potrebné stanoviť v prílohe č. 1 Výzvy na predloženie cenovej ponuky – Cenová ponuka.**